Mindaugas Kuzminskas
Mindaugas Kuzminskas (g. 1989 m. spalio 19 d. Vilniuje) – Lietuvos krepšininkas, rungtyniaujantis Graikijos Atėnų „AEK“ komandoje. Vyresnysis brolis Saulius – profesionalus krepšininkas, ne vieną sezoną žaidęs Europos klubuose. Motina Zita Kuzminskienė (Makselytė) – septynis kartus Lietuvos krepšinio čempionė, 15 metų atstovavusi Lietuvos rinktinei. Tėvas – Lietuvos stalo teniso čempionas.